ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029730
ขอให้พิจารณาเปิดทางระบายน้ำ และลอกท่อระบายน้ำ บริเวณซอยลาดกระบัง 26 ถนนลาดกระบัง แขวงลาดกระบัง เขตลาดกระบัง กรุงเทพมหานคร เนื่องจากผู้ร้องแจ้งว่าประสบปัญหาน้ำท่วมขังตลอดทั้งซอย เนื่องจากถนนภายในซอยดังกล่าวจะอยู่ต่ำกว่าถนนใหญ่ อีกทั้งไม่ได้มีการลอกท่อระบายน้ำ ทำให้ท่อระบายน้ำอุดตัน และสามารถระบายน้ำไปยังปากซอยได้ทางเดียว ทำให้เกิดน้ำท่วมขังภายในซอยดังกล่าวได้ ถึงแม้จะมีฝนตกเพียงเล็กน้อย แต่ผู้ร้องทราบมาว่าซอยอื่นๆ จะสามารถระบายน้ำได้ทั้งทางปากซอย และทางท้ายซอย จากกรณีดังกล่าวทำให้ผู้ร้อง และประชาชนที่อาศัยอยู่ในพื้นที่ดังกล่าวได้รับความเดือดร้อนเป็นอย่างมาก ไม่สามารถเข้าใช้ห้องน้ำได้ตามปกติ โดยประสบปัญหามาเป็นระยะเวลาประมาณ 2-3 ปีแล้ว เบื้องต้นได้ติดต่อแจ้งเรื่องไปยังศูนย์รับเรื่องร้องทุกข์หมายเลขสายด่วน 1555 และสำนักการระบายน้ำ หมายเลขโทรศัพท์ 0 2246 0819 จึงประสงค์ให้หน่วยงานที่เกี่ยวข้องพิจารณาเปิดทางระบายน้ำ และลอกท่อระบายน้ำ  บริเวณซอยลาดกระบัง 26 ถนนลาดกระบัง แขวงลาดกระบัง เขตลาดกระบัง กรุงเทพมหานคร เพื่อบรรเทาความเดือดร้อน (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata